section_heading: Organizacija
paragraph_text: U vrijeme rata Ministarstvo obrane ima kontrolu nad Obalnom stražom, koja je u doba mira pod kontrolom Ministarstva domovinske sigurnosti. Prije stvaranja Ministarstva domovinske sigurnosti Obalna straža je bila pod kontrolom Ministarstva prometa, a još prije pod kontrolom Ministarstva financija. Po Zakoniku SAD-a, Obalna straža se smatra jednom od pet vojnih grana u Sjedinjenim Državama. U vrijeme rata Obalna straža služi kao dio Ratne mornarice; to se nije dogodilo još od Drugog svjetskog rata.